
Es-Selamu alejkum.


Muhamed a.s. kaže nema namaza bez fatihe a ovde imami kažu da učimo subhaneke, sallavate i ***[dova](https://pitajucene.com/search/dova/questions/ "Pretraži pitanja o dovama")*** za dženazu ili rabena atina dal je to ispravno ili nije?


* 
* 
* 
* 
* 
* 
* 

 
Da li se uči Fatiha na dženaza namazu ?

Es-Selamu alejkum!


Učenje El-Fatihe na ***[dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** namazu je legitimno i ispravno. Talha b. Abdullah b. Avf kaže: “Klanjao sam sa Ibn-Abbasom dženazu-namaz, pa je proučio El-Fatihu i rekao: ‘Neka znaju da je učenje El-Fatihe sunnet.’” (Buhari). Na osnovu ove predaje imam Buhari je naslovio poglavlje: “Učenje El-Fatihe na dženazi.”Poznati ***[ashab](https://pitajucene.com/search/ashab/questions/ "Pretraži pitanja o ashabima")*** Ebu-Umame je rekao: “Sunnet je na dženazi-namazu nakon prvog tekbira proučiti El-Fatihu u sebi.” (Nesai i Tahavavi. Imam Nevevi i Ibn-Hadžer ovu predaju smatraju ispravnom). Citirane predaje ukazuje da je učenje El-Fatihe na dženazi sunnet, jer kada ashab kaže da je nešto od sunneta to se smatra praksom Poslanika, s.a.v.s., po mišljenju izrazite većine učenjaka islamske jurispudencije. Vidjeti: El-kifaje fi ilmir-rivaje, (str. 421); El-mustedrek, (1/510); El-medžmua, (5/191); Fethul-Bari, (3/204); Et-telhisul-habir, (3/1237); Tedribur-ravi, (1/188).Imam Šafija zapaža: “Kada ashab kaže da je nešto sunnet, onda se to odnosi na Sunnet Poslanika, s.a.v.s.” Vidjeti: El-umm, (1/271).


Što se tiče učenja El-Fatihe iza imama tu postoje velika razilaženja. Ispravno je mišljenje, a Allah najbolje zna, da treba uvijek učiti El-Fatihu iza imama, na svim namazima, jer se tako navodi u vjerodostojnim hadisima. O ovom pitanju je bilo opširnog govora u knjizi: Svojstva Poslanikovog, s.a.v.s., namaza od abdesta do zikra, str. 87-99 od ***[Safeta Kuduzovića](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***.


Es-Selamu alejkum!  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (20.06.2005)


Preuzeto sa stranice:islamskiedukativni.wordpress.com


